Un polițist de la trupele speciale a murit de Paște, un șofer a făcut o greșeală și i-a izbit motocicleta. Val de mesaje de la colegi
Data actualizării: Data publicării:
Un polițist de la trupele speciale a murit în prima zi de Paște într-un accident în Galați. Bărbatul care era în timpul liber, se afla pe motocicletă, iar un șofer care a întors mașina fără să se asigure i-a izbit în plin. Colegii și prietenii polițistului au transmis pe rețelele sociale numeroase mesaje de susținere pentru familie.
Bărbatul de 41 de ani a murit pe loc. Șoferul care a provocat accidentul nu consumase băuturi alcoolice.
”Cristian Laurenţiu Jalbă a fost luptător în Serviciul de Acţiuni Speciale al IPJ Galaţi. Ieri, în timp ce colegul nostru se plimba cu motocicleta pe faleza din Galaţi, a fost lovit în plin de un conducător auto care a întors autovehiculul prin loc nepermis. La doar 41 de ani, Cristi a lăsat în spate o soţie, doi copii şi o mulţime de visuri care s-au spulberat. Drum lin, Cristi”, este mesajul postat pe una dintre paginile de socializare ale poliţiştilor.
”Dragi prieteni, iată că un camarad de-al nostru, un om minunat, un sportiv desăvârşit a plecat astăzi dintre noi în urma unui tragic accident! Te vom purta în memoria şi în sufletele noastre dragul nostru prieten şi coleg Cristian Laurentiu Jalba! Dumnezeu sa te aibă în paza lui”, a scris, tot pe Facebook, liderul unei organizaţii a poliţiştilor.
”El era Cristi mic iar eu Cristi mare. A fost extrem de ambiţios şi m-a impresionat mereu cu atitudinea lui pozitivă şi zâmbetul interminabil. Cristian Laurentiu Jalba, 41 de ani, nu a mai reusit sa franeze motocicleta pentru a evita masina ce i-a intors în față într-un loc unde acest lucru era pur şi simplu interzis. Condoleante familiei si prietenilor”, a scris un alt prieten al poliţiştului.
Bărbatul a murit, în prima zi de Paşte, într-un accidentur rutier produs pe o stradă din Galaţi,
O maşină a întors în loc nepermis, iar motocicleta condusă de poliţişt din autovehiculul s-au ciocnit.
Cristian Laurenţiu Jalbă era și sportiv și se implica activ în viaţa comunităţii.